ຜູ້​ຊາຍ​ຄົນ​ນຶ່ງ ຖື​ເອົາ​ໂອກາດ​ ທີ່ ປ. ຈີນ ຢ້ຽມຢາມ ສຫລ ຮຽກຮ້ອງໃຫ້ຈີນ ປ່ອຍພັນລະຍາ ຂອງທ່ານ
ທ່ານ Jeff Gillis ກ່າວຕໍ່ວີໂອເອວ່າ ທ່ານບໍ່ຮູ້ເລີຍວ່າ ພັນລະຍາຂອງທ່ານ ເຮັດຫຍັງຜິດກົດໝາຍ ໃນລະຫວ່າງ ທີ່ທ່ານນາງ ຢ້ຽມຢາມຈີນ.
ດ້ວຍການມາຢ້ຽມຢາມສະຫະລັດຂອງປະທານປະເທດຈີນ ທ່ານ Xi Jinping ຜູ້ຊາຍຄົນນຶ່ງທີ່ນະຄອນ Houston ໃນພາກ ໃຕ້ຂອງສະຫະລັດ ໄດ້ຖືເອົາໂອກາດນີ້ ຮຽກຮ້ອງຄວາມ ສົນໃຈ ໃນກໍລະນີທີ່ພັນລະຍາຂອງທ່ານ ຖືກຄຸມຂັງໃນຈີນ ໃນຮອບ 6 ເດືອນທີ່ຜ່ານມາ ໃນຂໍ້ຫາສອດແນມແລະລັກຂະໂມຍຄວາມ ລັບຂອງລັດຖະບານ ທ່ານ Jeff Gillis ໄດ້ບອກກັບ VOA ວ່າ ເຈົ້າໜ້າທີ່ຈີນ ໄດ້ຄຸມຂັງ ທ່ານນາງ Sandy Phan-Gillis ພັນລະຍາຂອງທ່ານ ທີ່ເປັນຄົນ ສັນຊາດອາເມຣິກັນເຊື້ອສາຍຈີນ ໃນວັນທີ 19 ມີນາຜ່ານມານີ້ ໃນເມືອງ Guangzhou ໃນຂະນະທີ່ໄປຢ້ຽມຢາມພ້ອມດ້ວຍ ຄະນະເຈົ້າໜ້າທີ່ຈາກນະຄອນ Houston ແລະບັນດານັກທຸລະກິດຊາວອາເມຣິກັນເຊື້ອສາຍຈີນ ທີ່ນະຄອນຫຼວງປັກກິ່ງ ທ່ານ Hong Lei ໂຄສົກກະຊວງການຕ່າງປະເທດຈີນ ກ່າວວ່າ ແມ່ຍິງຄົນນີ້ ມີຄວາມສົງໄສໃນຖານເປັນໄພຕໍ່ຄວາມໝັ້ນຄົງແຫ່ງຊາດ ແລະເຈົ້າໜ້າທີ່ກ່ຽວ ຂ້ອງ ກຳລັງດຳເນີນການກ່ຽວກັບຄະດີນີ້ຢູ່ ທ່ານ Jeff Gillis ກ່າວຕໍ່ວີໂອເອວ່າ ທ່ານບໍ່ຮູ້ເລີຍວ່າເຮັດຫຍັງຜິດກົດໝາຍໃນລະຫວ່າງ ທີ່ທ່ານນາງຢ້ຽມຢາມຈີນ ທ່ານໄດ້ກ່າວວ່າ: ທ່ານເວົ້າວ່າ ເຈົ້າໜ້າທີ່ກົງສຸນສະຫະລັດໄດ້ໄປຢ້ຽມພັນລະຍາຂອງທ່ານທີ່ເມືອງ Guang- zhou ແລະໃຫ້ຄວາມເຫັນວ່າ ທ່ານນາງບໍ່ໄດ້ຖືກກະທຳໃນທາງທີ່ບໍ່ດີແຕ່ຢ່າງໃດເລີຍ ໃນວັນອາທິດຜ່ານມານີ້ ທ່ານນາງໄດ້ຖືກຍ້າຍໄປຂັງຢູ່ເມືອງ Nanning ທ່ານ Gillis ຕ້ອງການທີ່ຈະໃຫ້ຄະດີນີ້ເປັນຄະດີທີ່ງຽບໆ ແລະຫວັງວ່າຈະໄດ້ຮັບການແກ້ໄຂ ແຕ່ວ່າຍິ່ງຫຼາຍເດືອນເຂົ້າ ຍິ່ງເຮັດໃຫ້ທ່ານທໍ້ຖອຍ ແລະມັນເຮັດໃຫ້ທ່ານມີຄວາມຮູ້ສຶກວ່າ ທາງກະຊວງການຕ່າງປະເທດແມ່ນເມີນເສີຍຕໍ່ການເອົາບາດກ້າວໃດໆ ທ່ານ Gillis ເຫັນໂອກາດທີ່ຈະສວຍໃຊ້ການມາຢ້ຽມຢາມສະຫະລັດຂອງປະທານປະເທດຈີນ ທ່ານ Xi ໃນຄັ້ງນີ້ ເພື່ອໃຫ້ໄດ້ຮັບການສະໜັບສະໜຸນຈາກສາທະລະນະຊົນ ກ່ຽວກັບຄະດີຂອງພັນລະຍາທ່ານ ທ່ານ Xi ຈະມາເຖິງນະຄອນ Seattle ໃນວັນອັງຄານມື້ນີ້ ແລະທ່ານ Gillis ໄດ້ກ່າວວ່າ ທ່ານແລະບັນດາຍາດພີ່ນ້ອງຂອງທ່ານ ຈະທຳການປະທ້ວງ ໃນລະຫວ່າງການມາຢ້ຽມຢາມຂອງຜູ້ນຳຈີນຄັ້ງນີ້